LIETUVOS BANKO TEISĖS IR LICENCIJAVIMO DEPARTAMENTAS
Adresatams pagal sąrašą	Nr.
DĖL LIETUVOS BANKO VALDYBOS NUTARIMŲ PAKEITIMO PROJEKTŲ

Lietuvos bankas informuoja apie parengtus Lietuvos banko valdybos 2018 m. kovo 28 d. nutarimu Nr. 03-53 „Dėl kredito unijų investavimo į ne nuosavybės vertybinius popierius taisyklių patvirtinimo“ (toliau – Projektas Nr. 1) ir Lietuvos banko valdybos 2014 m. vasario 6 d. nutarimu Nr.03-25 „Dėl Kredito unijų vidaus kontrolės ir rizikos vertinimo (valdymo) organizavimo nuostatų patvirtinimo“ (toliau Projektas Nr. 2) pakeitimo projektus.

Projektu Nr. 1, įvertinus kredito unijų investicinę elgseną ir reikšmingai sumažėjus kredito unijų vertybinių popierių portfeliams, siūloma pailginti modifikuotą vertybinių popierių portfelio trukmę iki 5 metų, atsisakyti investavimo galimybių į vertybinius popierius denominuotus ne eurais, taip pat padidinti iki 20 proc. investavimo į vieną emitentą ribą bei pažeminti kai kuriuos investavimo reitingus. Kredito unijoms, kurių vertybinių popierių portfeliai neviršija 5 proc. balansinio turto, netaikyti koncentracijos ir diversifikacijos reikalavimų. Taip pat netaikyti šių reikalavimų kai vertybinių popierių portfelis „natūraliai“ mažėja dėl išperkamų vertybinių popierių.

Projektu Nr. 2 būtų panaikintos nuostatos, susijusios su kredito rizikos vertinimu ir valdymu kredito unijose, kadangi kredito unijoms mutatis mutandis būtų taikomas Lietuvos banko valdybos 2008 m. rugsėjo 25 d. nutarimo Nr.149 „Dėl Vidaus kontrolės ir rizikos vertinimo (valdymo) organizavimo nuostatų“ III skyrius. Papildomai keičiami nutarimo punktai susiję su stebėtojų tarybos funkcijomis, nes kredito unijų įstatymas numato galimybę jos nesudaryti. Siūloma, kad nutarimų pakeitimai įsigaliotų nuo 2022 m. balandžio 1 d.

Nutarimo projektą parengė Lietuvos banko Teisės ir licencijavimo departamento Teisės taikymo ir teisėkūros skyriaus vyriausiasis specialistas S. Girdauskas, tel. +370 691 17743, el. pašto adresas SGirdauskas@lb.lt

Nutarimo projektas skelbiamas Lietuvos Respublikos Seimo kanceliarijos teisės aktų informacinėje sistemoje (toliau – TAIS). Prašome pastabas ir pasiūlymus dėl Nutarimo projekto pateikti iki 2021 m. gruodžio 10 d. per TAIS arba elektroniniu paštu SGirdauskas@lb.lt.

PRIDEDAMA:

1.	Lietuvos banko valdybos 2018 m. kovo 28 d. nutarimu Nr. 03-53 „Dėl kredito unijų investavimo į ne nuosavybės vertybinius popierius taisyklių patvirtinimo“ pakeitimo projektas, 1 lapas;

2.	Lietuvos banko valdybos 2018 m. kovo 28 d. nutarimu Nr. 03-53 „Dėl kredito unijų investavimo į ne nuosavybės vertybinius popierius taisyklių patvirtinimo“ pakeitimo projekto lyginamasis variantas, 1 lapas;

3.	Lietuvos banko valdybos 2014 m. vasario 6 d. nutarimo Nr.03-25 „Dėl Kredito unijų vidaus kontrolės ir rizikos vertinimo (valdymo) organizavimo nuostatų patvirtinimo“ pakeitimo projektas, 2 lapai;

4.	Lietuvos banko valdybos 2014 m. vasario 6 d. nutarimo Nr.03-25 „Dėl Kredito unijų vidaus kontrolės ir rizikos vertinimo (valdymo) organizavimo nuostatų patvirtinimo“ pakeitimo projekto lyginamasis variantas, 2 lapai.

S. Girdauskas, tel. (8 691) 17743, el. p. SGirdauskas@lb.lt